Dit lyk partykeer of name vir nuwe motors en modelle begin opraak. Neem nou maar die naam wat Hyundai gekies het vir sy sportkoepee met sy nuwe, 150 kW turbo-enjin, die Veloster. Maar wat is daar nou eintlik in ‘n naam?
Die Citroëns van die ou dae het ‘n reputasie gehad van ‘n bietjie anders wees maar die laaste paar jaar was hulle maar nog net deel van die hoofstroom Europese motors. Nou het Citroën met die nuwe C4 Cactus weer ‘n model wat jy op ‘n afstand kan uitken tussen die ander. Party mense sal dink hy is pragtig, terwyl ander weer glad nie van sy voorkoms sal hou nie. In Suid-Afrika vervang die Cactus die C4 reeks.